Звычайныя зімовыя дні… На першы погляд яны здаюцца трохі пахмурнымі і сумнымі. Але ў сэрцы не знаходзіцца месца для меланхоліі. У паветры, быццам разважаючы аб сэнсе свайго маленькага жыцця, плаўна і лёгка кружацца зорачкі-сняжынкі. Чароўная флейта снежнай мелодыі міжволі настройвае на рамантычны лад, на творчы палёт. У такія моманты асабліва адчуваеш сябе шчаслівым, поўным энергіі і духоўных сіл, хочаш бясконца марыць, фантазіраваць і … тварыць. Напаўняць душу паэзіяй. Але якой?